Official Journal L 200 , 23/07/1991 P. 0001 - 0002

Finnish special edition: Chapter 3 Volume 38 P. 0068

Swedish special edition: Chapter 3 Volume 38 P. 0068



NÕUKOGU MÄÄRUS (EMÜ) nr 2145/91, 15. juuli 1991, millega muudetakse määrust (EMÜ) nr 790/89 pähkli- ja jaanikaunakasvatussektoris kvaliteedi ja turustuse parandamiseks antava toetuse ülemmäära osas EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta,1 viimati muudetud määrusega (EMÜ) nr 1623/91,2 eriti selle artikli 14d lõiget 3, võttes arvesse komisjoni ettepanekut,3 võttes arvesse Euroopa Parlamendi arvamust4 ning arvestades, et: määrusega (EMÜ) nr 790/895 on kindlaks määratud määruse (EMÜ) nr 1035/72 artiklis 14d osutatud kvaliteedi ja turustuse parandamise kavade jaoks antava liikmesriigi ja ühenduse rahalise toetuse ülemmäär hektari kohta; kõnealune toetus on ette nähtud eelkõige väljajuurimise edendamiseks, millele järgneb taasistutamine ja/või sordivahetus; kõnealuse eesmärgi tegeliku saavutamise tagamiseks tuleks hektari kohta antava rahalise toetuse ülemmäär jaotada, et võtta arvesse kava täitmiseks läbiviidavate toimingute eripära; esimene ülemmäär, mille puhul on tegu suurema osaga ühendusepoolsest rahastamisest, peab hõlmama toiminguid, mis tehniliselt aitavad kõige enam kaasa kvaliteedi parandamisele ja mida saab kogemusi silmas pidades igal aastal teostada üksnes suhteliselt väikesel osal kavaga hõlmatud viljapuuaiast; kõnealust rahastamist tuleks teostada etappide kaupa, et võtta arvesse toimingute läbiviimise kiirust, mis ei koormaks tootjaorganisatsiooni tootlikku kapitali; teise, madalama ülemmääraga tuleb rahastada muid toiminguid, mis on seotud viljapuuaia ülejäänud osaga, kus ei teostata põhitöid kvaliteedi parandamiseks; tuleks ette näha üleminekuaeg, et võimaldada muuta ja läbi vaadata kõiki enne käesoleva määruse jõustumist heaks kiidetud kavasid, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 790/89 artikkel 2 asendatakse järgmisega: "Artikkel 2 Määruse (EMÜ) nr 1035/72 artikli 14d lõikes 2 osutatud ülemmäär hektari kohta, mis on seotud kümne aasta jooksul läbiviidava kavaga, jaotatakse järgmiselt: 1. 475 eküü suurune ülemmäär aasta kohta viie aasta jooksul on ette nähtud väljajuurimistoiminguteks, millele järgneb taasistutamine ja/või sordivahetus. Kõnealune ülemmäär hõlmab tööde rahastamist, mis on seotud eespool nimetatud toimingutega, mille puhul on tegu kuni 40 % kavaga hõlmatud viljapuuaia kogupindalast, ning millest kuni 20 % viiakse ellu esimese kahe aasta jooksul, mil plaani teostatakse ja kuni 20 % viimase kolme aasta jooksul. Kava elluviimise ülejäänud aastatel on taasistutatud või ümberkorraldatud alade eest makstava toetuse ülemmäär 200 eküüd aastas; 2. 200 eküü suurune ülemmäär aasta kohta kümne aasta jooksul on ette nähtud viljapuuaia ülejäänud osal tehtavate muude toimingutega seotud töö teostamiseks." Artikkel 2 Käesoleva määruse üksikasjalikud rakenduseeskirjad võetakse vastu määruse (EMÜ) nr 1035/72 artiklis 33 sätestatud korras. Artikkel 3 Käesolev määrus jõustub Euroopa Ühenduste Teatajas avaldamise päeval. Määrust kohaldatakse: a) viivitamata kvaliteedi ja turustamise parandamise kavade suhtes, mis on heaks kiidetud pärast määruse jõustumise kuupäeva; b) alates 1. septembrist 1993 kavade suhtes, mis on heaks kiidetud enne esimeses lõigus nimetatud jõustumiskuupäeva. Käesolevat määrust ei kohaldata kulutuste suhtes, mis on tehtud enne esimeses lõigus nimetatud jõustumiskuupäeva eelnevalt heakskiidetud kavade elluviimiseks. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. juuli 1991 Nõukogu nimel eesistuja P. BUKMAN 1 EÜT L 118, 20.5.1972, lk 1. 2 EÜT L 150, 15.6.1991, lk 8. 3 EÜT C 104, 19.4.1991, lk 78. 4 Arvamus on esitatud 12. juunil 1991 (Euroopa Ühenduste Teatajas seni avaldamata). 5 EÜT L 85, 30.3.1989, lk 6.